ચાલતાં ચાલતાં તે એક પર્વતની ગુફા પાસે પહોંચી ગયો. ગુફાની પાસે એક વિશાળ વૃક્ષ જોઈને તેને આશ્ચર્ય થયું. કારણ કે આવું વૃક્ષ તેણે આ પહેલાં ક્યારેય જોયું ન હતું. તે વૃક્ષના ફળ ફૂલોને જોઈને તે પોતાની જાતને રોકી ન શક્યો. જમીન પરથી પથ્થર ઉપાડી વૃક્ષ પર મારવા લાગ્યો. થોડાંક ફળો નીચે પડ્યાં. તે રસવાળાં ફળ ખાઈને તેને ખુબ સંતોષ થયો. મુસાફરીનો થાક જતો રહ્યો. પછી વૃક્ષની છાંયામાંથી થઈને ગુફાના દ્વારે પહોંચી ગયો. અને અવાક થઈ ગુફાની અંદર જોવા લાગ્યો. ગુફા બહુ મોટી હતી. તેનું ગર્ભગૃહ કોઈ મંદિર જેવું ગોળાકાર હતું. ગર્ભગૃહમાં વચ્ચે કોઈ વૈરાગી સાધુ મહાત્મા ધ્યાનમગ્ન બેઠા હતા. તેમની આસપાસ વૃક્ષના ફૂલનો ઢગલો હતો. તે ફૂલોની સુગંધથી ગુફા મહેંકતી હતી.